ຝຣັ່ງມອບຫລຽນກຽດຕິຍົດ ໃຫ້ທ່ານນາງ ອອງຊານ ຊູຈີ
ລັດຖະມົນຕີ​ການ​ຕ່າງປະ​ເທດ​ຝຣັ່ງ​ ໄດ້​ມອບ​ຫລຽນ​ກາຄໍາ​ຊອບ Legion of Honor ໃຫ້ທ່ານນາງອອງ ຊານ ຊູຈີ.
ລັດຖະມົນຕີການຕ່າງປະເທດຝຣັ່ງ ທ່ານ Alain Juppe ໄດ້ມອບຫລຽນກາຄໍາຊອບ ກຽດຕິຍົດອັນດັບສູງສຸດອັນນຶ່ງຂອງປະເທດຝຣັ່ງ ໃຫ້ແກ່ທ່ານນາງ Aung San Suu Kyi ນັກເຄື່ອນໄຫວຕໍ່ສູ້ເພື່ອປະຊາທິປະໄຕໃນມຽນມາ ໃນພິທີທີ່ຈັດຂຶ້ນຢູ່ນະຄອນຢາງກຸ້ງ ໃນວັນອາທິດວານນີ້ ທ່ານ Juppe ໄດ້ມອບຫລຽນ ກຽດຕິຍົດ the Legion of Honor ໃຫ້ທ່ານນາງ Aung San Suu Kyi ເພື່ອເປັນ ການຮັບຮູ້ໃນການຕໍ່ສູ້ເພື່ອປະຊາທິປະໄຕ ມາເປັນເວລາດົນນານຂອງທ່ານນາງ ທ່ານ Juppe ທີ່ຢືນຢູ່ຄຽງຂ້າງທ່ານນາງຊູຈີ ກ່າວວ່າ ຝຣັ່ງແລະສະຫະພາບຢູໂຣບ ຈະໃຫ້ການຕອບສະໜອງ “ໃນທາງບວກແລະເປັນຮູບປະທໍາ” ຕໍ່ການດໍາເນີນການ ປະຕິຮູບຢ່າງໄວ ຕໍ່ເນື່ອງກັນຫລາຍໆຢ່າງ ໂດຍລັດຖະບານມຽນມານັ້ນ ແລະເອີ້ນ ການປະຕິຮູບເຫລົ່ານັ້ນວ່າ “ເປັນປະວັດການ ” ທ່ານໄດ້ບອກພວກສື່ມວນຊົນວ່າ ທ່ານໄດ້ພົບກັບນັກໂທດ ຈໍານວນນຶ່ງໃນຫລາຍກວ່າ 650 ຄົນທີ່ຖືກປ່ອຍຕົວໃນວັນ ສຸກຜ່ານມານັ້ນ ແລະຂໍສະແດງຄວາມຄໍານັບຕໍ່ຄວາມ ອົງອາດກ້າຫານ ແລະສັກສີ ຂອງເຂົາເຈົ້າ ສ່ວນທ່ານນາງ Aung San Suu Kyi ກ່າວວ່າ ທ່ານນາງຫວັງວ່າ ການປ່ອຍພວກ ນັກໂທດ ຊື່ງຮວມທັງນັກໂທດການເມືອງຫລາຍໆຄົນນັ້ນ ຈະເຮັດໃຫ້ຂັ້ນຕອນໃນ ການກ້າວໄປສູ່ ປະຊາທິປະໄຕ ແລະ ການສ້າງຄວາມປອງດອງຊາດ ໃນມຽນມານັ້ນ ມີຄວາມໝັ້ນຄົງໜັກແໜ້ນຍິ່ງຂຶ້ນ ທ່ານ Juppe ຊຶ່ງເປັນລັດຖະມົນຕີກະຊວງການຕ່າງປະເທດຝຣັ່ງ ຄົນທໍາອິດທີ່ໄປ ຢ້ຽມຢາມມຽນມາ ມີກໍານົດຈະໄດ້ພົບປະກັບປະທານາທິບໍດີ Thein Sein ທີ່ນະ ຄອນຫລວງ Naypyitaw ໃນວັນຈັນມື້ນີ້ ການເດີນທາງໄປຢ້ຽມຢາມມຽນມາຂອງທ່ານໃນຄັ້ງນີ້ ແມ່ນຕິດຕາມມາລຸນຫລັງ ການຢ້ຽມຢາມໃນທໍານອງດຽວກັນຂອງ ທ່ານນາງ Hillary Clinton ໃນເດືອນ ທັນວາຜ່ານມາ ຊຶ່ງທ່ານນາງ ໄດ້ເປັນລັດຖະມົນຕີການຕ່າງປະເທດສະຫະລັດ ຄົນທໍາອິດ ທີ່ໄປຢ້ຽມຢາມມຽນມາ ໃນຮອບດົນກວ່າ 50 ປີ ໃນມື້ວັນສຸກຜ່ານມາ ວໍຊິງຕັນ ໄດ້ຈັດຕັ້ງຄວາມສໍາພັນທາງການທູດໂດຍເຕັມ ກັບມຽນມາຄືນໃໝ່ ຫລັງ ຈາກທີ່ມຽນມາໄດ້ປ່ອຍນັກໂທດ